**KUTSESTANDARD**

**Abipürotehnik, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Abipürotehnik, tase 3* | *3* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Pürotehnikud korraldavad ilutulestiku sündmusi sise- ja välitingimustes, sh etendusi, tuleatraktsioone, tähtpäevi, tulemuusikale jne.Ilutulestik on vaatemäng, mis põhineb ilutulestikuks mõeldud pürotehnilise toote kasutamisel tekkival valgus-, suitsu- või heliefektil. Pürotehnikutel tuleb tegutseda viisil, mis tagab inimese elu ja tervise ning keskkonna ohutuse, seejuures kiiresti reageerida muutunud olukordades.3. taseme abipürotehnik töötab töörühmas, kus valmistab ette ja viib läbi ilutulestikke kõrgema taseme pürotehniku juhendamisel.Abipürotehnik on teadlik oma kohustustest ja vastutusest töörühma liikmena. Tal peab olema piisav teadmiste ulatus, mis tagab ilutulestiku ohutuse.Pürotehnik töötab kõrgendatud ohuga töökeskkonnas, mida mõjutavad suured rahvahulgad, ilmastikumõjud ning füüsikalised-keemilised tegurid.Töö toimub nii väli- kui ka sisetingimustes ning nõuab vaimset ja füüsilist pingutust. Vajadusel tuleb töötada öösiti, puhkepäevadel ja riigipühadel. Peamised ohud on plahvatustest ja kemikaalidest tulenevad traumad ja tervisekahjustused, mistõttu nõutakse tööohutusnõuete täpset täitmist, pürotehniliste toodete sihtotstarbelist kasutamist ning isiklike kaitsevahendite kasutamist (kindad, kaitsekiiver, kõrvaklapid, kaitseprillid jne).Pürotehnik on teadlik ilutulestikuefektide ja plahvatuse mõjust ümbritsevatele objektidele ja keskkonnale ning oskab sellega arvestada. Pürotehniku töövahenditeks on süüteseade, sideseade, isikukaitsevahendid jt töö eripärast lähtuvad töövahendid.Kutseala kõrgema taseme kutsed:Pürotehnik, tase 4, töötab iseseisvalt või töörühma liikmenaPürotehnik, tase 5, töötab iseseisvalt, töörühma liikme või töörühma juhina |
| **A.2. Tööosad** |
| A.2.1. Ilutulestiku ettevalmistustööd A.2.2. Laskeplatsi tööd A.2.3. Ilutulestiku läbiviimine A.2.4. Ilutulestiku läbiviimise järgsed tööd |
| **A.3. Kutsealane ettevalmistus** |
| Kutseoskused on omandatud erialase väljaõppe koolitusel või 5. taseme pürotehniku väljaõppel. |
| **A.4. Enamlevinud ametinimetused** |
| Abipürotehnik, pürotehniku abi. |
| **A.5. Regulatsioonid kutsealal tegutsemiseks** |
| Puuduvad |
| **A.6. Tulevikuoskused** |
| Oskus kasutada digitaalseid rakendusi. Jätkuvalt on oluline omada ohuolukordades reageerimise oskusi. Kasvab keemia ja füüsika ning elektroonika ja automaatika valdkonna põhiteadmiste ja -oskuste tähtsus. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Abipürotehnik, tase 3 kutse koosneb üldoskustest ja kohustuslikest kompetentsidest.Kutse taotlemisel on nõutav üldoskuste (B.2) ja kohustuslike kompetentside (B.3.1–B.3.4) tõendamine. |
| **Kvalifikatsiooninõuded kutse taotlemisel, kutse taastõendamisel** |
| Nõuded kutse taotlemisel1. abipürotehniku kutsestandardile vastava erialase väljaõppe koolituse läbimine

või abipürotehniku kutsestandardile vastava tõendatud erialase väljaõppe läbimine 5.taseme pürotehniku õpilasena2. Kutset ei saa taotleda isik kes on:a) piiratud teovõimegab) karistatud esimese astme kuriteo eest ja neid karistusandmeid ei ole karistusregistristkustutatudc) karistatud riigivastase süüteo või süüteo eest, mis pandi toime lõhkematerjalipürotehnilist toodet, laskemoona või tulirelva kasutades või mis on nimetatud süüteoobjektiks ja neid karistusandmeid ei ole karistusregistrist kustutatudd) tagaotsitav või eelmises punktis nimetatud süüteos kahtlustatav või süüdistatav3. Taotleja terviseseisundi vastavus on tõendatud tervisetõendigaNõuded kutse taastõendamisel, mille välp on 5 aastat1. Kutse taastõendamisele eelneva viimase kahe aasta jooksul läbitud 3. taseme pürotehniku kutsestandardi kompetentsidele vastav erialane täienduskoolitus
2. Kutse taastõendamisele eelneva viimase kahe aasta jooksul peab omama töökogemust abipürotehnikuna töötamisel
 |
| **B.2. Abipürotehnik, tase 3****üldoskused** |
| Mõtlemisoskused 1. Omandab uusi teadmisi ja oskusi. Mõtestab ja väärtustab õpitu sisulist tähendust.
2. Käsitleb teemat või olukorda eri vaatenurkadest ja kombineerib tähelepanekuid tavapärasest erinevateks uudseteks lahendusteks. Kasutab, täiustab või sobitab olemasolevaid ja uudseid tööviise, tooteid ja teenuseid.
3. Tuvastab ja sõnastab tekkida võivad ning juba tekkinud probleemid. Hindab võimalusi lahenduse leidmiseks.
4. Tajub adekvaatselt esemete ja ruumi kolmemõõtmelisust ning nende osade vahelisi suhteid ja mõõte.

Enesejuhtimisoskused1. Järgib tööd tehes juhiseid, valdkondlikke nõudeid, eeskirju, õigusakte, standardeid, konventsioone jmt.
2. Tuleb probleemideta toime muutuvate olukordade ja keskkonnatingimustega.
3. Teeb eesmärgi saavutamiseks kohaseid valikuid ja otsuseid. Tegutseb järjekindlalt ülesande täitmise või tegevuse lõpuleviimise nimel.
4. Järgib töötervishoiu ja ohutusnõudeid, kasutades töö tegemist soodustavaid ning enda ja teiste tervist säästvaid tööviise, asendeid, vahendeid ja võtteid.
5. Seostab oma otsuseid ja tegevust võimalike tagajärgedega ning on valmis tulemustest aru andma.

Lävimisoskused1. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega.
2. Esitab sihtrühmale või isikule selgelt asjakohast teavet suuliselt või kirjalikult.
3. Kasutab eesti keelt tasemel B1 vt lisa 1 „Keelte oskustasemete kirjeldused“.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Ilutulestiku ettevalmistustööd** | **EKR tase 3** |
| Tegevusnäitajad1. Kavandab oma tegevused lähtuvalt ülesandest, kasutades juhendaja abi.
2. Komplekteerib vajalikud töövahendid (sh isikukaitsevahendid) ja pürotehnilised tooted vastavalt juhistele.
 |
| **B.3.2. Laskeplatsi tööd**  | **EKR tase 3** |
| Tegevusnäitajad1. Valmistab ette ilutulestiku ala vastavalt ülesandele.
2. Märgistab ilutulestiku ohuala vastavalt ülesandele ja juhistele.
3. Paigutab koos juhendajaga pürotehnilised tooted ja ilutulestikuvahendid laskeplatsile.
 |
| **B.3.3. Ilutulestiku läbiviimine** | **EKR tase 3** |
| Tegevusnäitajad1. Kontrollib visuaalselt ilutulestiku ohutusele vastavust, arvestades ümbritsevat keskkonda ja ilmastiku mõju.
2. Kontrollib etteantud juhiste alusel keskkonna ja ilmastiku tingimuste vastavust.
3. Süütab ilutulestiku ülesandes etteantud meetodiga (nt elektriliselt, leegiga) kasutades juhendaja abi.
 |
| **B.3.4. Ilutulestiku läbiviimise järgsed tööd**  | **EKR tase 3** |
| Tegevusnäitajad1. Kontrollib peale ilutulestiku läbiviimist tõrgete olemasolu ning teavitab leiust juhendajat.
2. Koristab ja korrastab ilutulestiku ala, arvestades tegevuskoha keskkonnanõudeid.
 |

**KUTSET LÄBIVAD KOMPETENTSID**

|  |  |
| --- | --- |
| **B.3.5. Pürotehnik, tase 3 kutset läbivad kompetentsid** | **EKR tase 3** |
| Tegevusnäitajad1. Tuvastab ja arvestab pürotehnikiste toodete käitlemisest tulenevate ohuteguritega, rakendab sobivaid meetmeid riskide maandamiseks.
2. Kasutab ilutulestiku läbi viimiseks vajalikke erivahendeid (pult, alused, tööriistad), tarvikuid ja isikukaitsevahendeid (kiiver, tulekindel riietus, prillid jms) vastavalt juhistele.
 |
| Teadmised:1. Pürotehnika alane terminoloogia ja mõisted.
2. Pürotehniliste ainete ja toodete kasutusala ja kategoriseerimine.
3. Ilutulestike ja lõhkematerjalide olemus.
 |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Kersti Jaani – Pyrocom OÜEduard Tani – Eesti Pürotehnikute LiitRichard Ossep – HR OÜReeme Unnuk – Tarbijakaitse ja Tehnilise Järelevalve AmetLauri Kütt – Tarbijakaitse ja Tehnilise Järelevalve Amet |
| 1. Kutsestandardi kinnitaja
 | Energeetika, mäe- ja keemiatööstuse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 3435 Muud kunsti- ja kultuurivaldkonna keskastme spetsialistid |
| 1. Viide Euroopa kvalifikatsiooniraamistikule (EQF)
 | 3 |
| **C.2. Kutse nimetus võõrkeeles** |
| Inglise keeles *Pyrotechnician, level 3* |
| **C.3. Lisad** |
| Lisa 1. Keelte oskustasemete kirjeldused |